an 
lich, sind im von sinem pund vil legationes uferlegt worden, 
sampt fürneme empter zuo regieren befolchen, als die Landt- 
amanschafft im Brettigöüw u. das Potestatenampt zuo Mor- 
benn im Veltlyn. Ouch war glychfals sin bruoder Petter 
Potesta zuo Morben, uf welchem ampt er Gott bevolchen 
u. ward sin bruoder Düryg, Statschryber zuo Meienfeld, von 
gmeinen dryen Pündten an sin statt uf das ledig ampt zuo 
Morben geordnet, in welicher siner amptsverwalltung er 
anno 91 ein ritterliche that, als gägen 10 wolgewaffneten 
u. fräfliche bandierte straasröüber u. ofentliche mörder, all 
mit langen u. kurzen büchsen versechen, erzeigt, indem er 
sy erstlich alein selb sibend in sin gwalt u. gfangenschafft 
mit gröster siner Iybsgfaar gebracht, die er darnach mit 
hülf des Herren Potestaten, sines bruoders Hans obgemelt, 
by 14 tagen gichtigen lassen, lestlichen Sy wider vil aner- 
botne grose gaaben nach vermög keiserlicher rächten u. 
ihren verdiensten durch (das Rad?) richten lassen. 
Anno 1582 °°. 
Was sich wyter warhafftig inn vunsren 3 Pündten 
verlojfen hatt. 
Den 7., 8. vnd letzten Merzen hat man sechen für 
vom Himmel fallen, daruf haben sich die vnsren zum krieg 
gwaltig gerüst vnd versechen wider den Herzog von Saphoy, 
vnd das vs begären vnd anhalten deren von Bärn, denen 
Gennferen zuo hülf. Vnd war iez zum vierdten mal, das 
sich der Herzog vnderstanden, die statt Gennf zuo bekriegen, 
belägren vnd gwinnen. Zuo Chur wurdent glych einandren 
5 tagleistungen gehalten. Der Herzog von Saphoy, als er 
grosen widerstand vermärckt, nam er den abzug vnd blibent 
